अगर हम लिपस्टिक के शेड्स की बात करें तो इन दिनों कलर्ड बेरीज, डार्क वायलेट, बैंगनी और ब्लूबेरी इन हैं. देखने में ये कलर्स वेस्टर्न हैं लेकिन इंडियन स्किन पर भी बखूबी जंचते हैं. आज की मौडर्न लड़कियां, जिसे अपनी पर्सनैलिटी के साथ एक्सपेरिमेंट करना पसंद है, इस शेड को अपने ब्यूटी किट में जरूर शामिल कर सकती है. बैंगनी (पर्पल) रंग की लिपस्टिक से होंठों को सजा कर आप इसके साथ मैंचिंग या मिक्स कलर के आउटफिट्स भी पहन सकती हैं. साथ ही इसी रंग से मिलता-जुलता या शाइनी आईलाइनर लगाने पर यह बोल्ड लुक देगा.